text: Bombe-offer: Jeg var bange 
  16 november 2010 kl. 11.45
  I to timer sad Niels Peter Kristensen som gidsel i sin egen bil med en formodet rørbombe under sig. Han beskriver tiden i bilen som "uhyggelig lang" og fortæller, at han var bange.  
  Men Niels Peter Kristensen turde ikke forlade bilen, skriver Vejle Amts Folkeblad. 
  - I trusselsbrevet, der lå på passagersædet stod der: "Hvis du tænder bilen eller flytter dig, siger det bum", fortæller Niels Peter Kristensen.
   
  Kl. 11.25 kunne han - uskadt - forlade sin bil, der stod parkeret ude for sin bolig på Finlandsvej 80. Hans hustru blev kort efter anholdt et andet sted i Vejle.
  